ДУА “Карабоўская дзіцячы сад – сярэдняя школа

 Глыбоцкага раёна імя Р.І. Мацеюна”

Беларуская літаратура

4 клас

Настаўнік А.В.Цырбан

**Тэма: Васіль Гурскі “Сінічкі і вавёрачкі” Слайд 1.**

**Мэты і задачы:**

* фарміраваць уменне працы з творам (аналіз узаемаадносін паміж героямі твора, характарыстыка герояў па іх учынках, выказванне ўласных адносін да зместу);
* удасканальваць навык чытання: правільнасць, асэнсаванасць, бегласць, выразнасць;
* развіваць вобразнае мысленне, маўленне;
* выхоўваць спагадлівыя і беражлівыя адносіны да прыроды.

**Абсталяванне:** малюнкі прыроды, сініцы, вавёркі, камп’ютарная прэзентацыя.

**Ход урока**:

1. **Праверка дамашняга задання.**

Выразнае чытанне верша Алеся Ставера “Зіма” с. 8.

Як вы клапоціцеся пра птушак зімой?

1. **Маўленчая размінка. Слайд 2.**  ( праца над чыстагаворкай: выразнае вымаўленне гукаў [с'], [н'].

Дзве сініцы зімнім раннем

Сяброў клічуць на сняданне.

* Каго клічуць сініцы на сняданне? Якому сняданку, на вашу думку, птушкі будуць рады зімой?
1. **Першасны сінтэз. Слайд 3.**

Жыве ў дупле на дрэве,

Як птушка скача ў голлi,

Гушкаецца, дурэе,

Няблага на прыволлi!

Грыбкоў сабе насушыць,

Арэшкаў назбiрае.

Зiма сняжком цярушыць,

А ёй - бяда малая.

 (Вавёрка.)

Вучні разглядаюць малюнак вавёркі, чытаюць запісаны на дошцы план вуснай характарыстыкі звярка, асаблівасцей яго паводзін у зімовы час.

* Адметныя рысы звярка.
* Харчаванне вавёркі.
* Асаблівасці гнязда.
* Зімоўка вавёркі.

**Слайд 4**. Вавёрка – рухавы, няўрымслівы звярок. У цёплае надвор’е яна не сядзіць на месцы: хутка спускаецца з дрэва на зямлю і гэтак жа хутка “узлятае” наверх, пераскоквае з галінкі на галінку. Доўгія заднія лапкі даюць такі штуршок яе целу, што вавёрка перадольвае адлегласць да 10 метраў.

* Якую ролю пры гэтым выконвае хвост? (пушысты хвост дапамагае вавёрцы трымацца ў паветры).

**Слайд 5**.… Асноўны корм вавёркі – насенне хвойных дрэў. Харчуецца яна арэхамі, насеннем, грыбамі, ягадамі, жалудамі, птушынымі яйкамі. У канцы лета і восенню вавёрка рыхтуе запасы на зіму.

* Якім чынам яна робіць сабе запас ежы?

**Слайд 6**. … Гняздо вавёрка ладзіць на верхавіне елкі. Іх можа быць некалькі – асноўнае і запасное. Да халадоў вавёрка ўцяпляе сваё жытло: затыкае травой і мохам шчыліны, робіць тоўстую падсцілку. У такім гняздзе цяпло захоўваецца, нават калі звярок адсутнічае. У моцнае надвор’е вавёрка спіць 20-22 гадзіны ў суткі.

**Фізкультхвілінка. Слайд 7.**

**У малой вавёркi**

**Вочы, быццам зоркi.**

*(Заплюшчыць і адплюшчыць вочы)*

**Па ялiне, па бярозе**

**Скача, нiбы па дарозе.**

*(Скачкі на месцы)*

**А дарога тая**

**Да неба узлятае.**

*(Падняць рукі ўгору)*

**Дзiвiцца Iгнатка:**

**Вось дык акрабатка!**

*(Нахілы тулава ўлева, управа)*

1. **Падрыхтоўка да ўспрымання твора. Слайд 8.**

Дзеці чытаюць запісаныя выразы:

**гаротныя** птушкі (поўныя гора, бедныя)

дастаць зярняткі з-пад **лускавінк**і не змаглі (слаістае покрыва шышак)

**абшнарыл**і (пільна, уважліва абшукалі)

-Прачытайце загаловак да твора Васіля Гурскага. Якіх птушак аўтар называе гаротнымі? Чаму? Паслухайце твор, знайдзіце ў ім пацвярджэнне сваім меркаванням.

1. **Аналіз твора.**

-Якое надвор’е ўсталявалася зімовай раніцай у лесе? Растлумачыць сэнс выразу СТВАЛЫ І ГАЛІНКІ ЗАБЛІШЧАЛІ, ЯК ШКЛО. Аб чым гэта сведчыць?

-Чаму сінічкі чакалі сонца? (Каб яно растапіла лёд на дрэвах і дазволіла птушкам у кары знайсці сабе ежу.)

-З якой прычыны сінічкам спатрэбілася дапамога? (Яны не змаглі дастаць зярняткі з-пад лускавінак.)

- Чаму многія жыхары лесу імкнуліся падзяліцца з сінічкамі сваёй ежай? (Усе ведалі, што голодна зімой.)

Зачытайце, хто чым харчуецца ў зімовым лесе?

-З якой прычыны сінічкі адмовіліся снедаць са звярамі? (Прачытаць.)

Прачытаць па ролям размову паміж сінічкамі і вавёркай. Як аднеслася вавёрка да гора сінічак? Чаму яна сказала сінічкам, што цяжка жыць без зубак?

1. **Работа ў парах.**

І група – скласці выказване ад імя сінічак, чаму ім не патрэбны зубкі.

ІІ група – каму сінічкі прысвяцілі сваю песеньку? (Добрай вавёрачцы.)

Вызнаце, што ў творы казачнае, а што рэальнае?

Вучні вызначаюць галоўную думку твора**: зіма для звяроў і птушак – час холаду і голаду. Слайд 9.**

1. **Самастойная работа. Слайд 10.**

Скласці план тэксту.

* Не наша гэта ежа.
* Не бядуйце.
* Наеліся ўволю.
1. **Дамашняе заданне.**

Выразнае чытаць твор В. Гурскага “Сінічкі і вавёрка” ( да 7 балаў).

З апорай на план падрыхтаваць пераказ твора (7-10 балаў).

1. **Вынік урока.**

- З якім творам мы пазнаёміліся?

- Хто яго аўтар?

- Якая галоўная думка твора?

Літаратура.

1. Буторына І.А. Літаратурнае чытанне ў 4 класе. МН Нацыянальны інстытуь адукацыі, 2014г.
2. Прыкладнае каляндарна-тэматычнае планаванне 4 клас. МН., “Аверсэв”. 2015 г.
3. Федаровіч Г.М. Далучэнне дзяцей да свету мастацкай літаратуры Федаровіч Г.М // Пачатковая школа. – 2009. – № 2. С.50-61.